CELEX: C2006/060/13
Language: sk
Date: 2006-03-11 00:00:00
Title: Rozsudok Súdneho dvora (tretia komora) z  12. januára 2006  vo veci C-311/04 (návrh na začatie prejudiciálneho konania podaný Gerechtshof te Amsterdam): Algemene Scheeps Agentuur Dordrecht BV proti Inspecteur der Belastingdienst – Douanedistrict Rotterdam (Spoločný colný sadzobník — Colné položky — Zaradenie zásielok ryže — Doplnková poznámka 1 písm. f) ku kapitole 10 kombinovanej nomenklatúry — Platnosť — Dodatočné vybratie dovozného cla — Článok 220 ods. 2 písm. b) colného kódexu Spoločenstva — Výklad — Dobrá viera osoby zodpovednej za zaplatenie cla)

11.3.2006   
            
            
               SK
            
            
               Úradný vestník Európskej únie
            
            
               C 60/7
            
         
      ROZSUDOK SÚDNEHO DVORA
   
   (tretia komora)
   z 12. januára 2006
   vo veci C-311/04 (návrh na začatie prejudiciálneho konania podaný Gerechtshof te Amsterdam): Algemene Scheeps Agentuur Dordrecht BV proti Inspecteur der Belastingdienst – Douanedistrict Rotterdam (1)
   
   (Spoločný colný sadzobník - Colné položky - Zaradenie zásielok ryže - Doplnková poznámka 1 písm. f) ku kapitole 10 kombinovanej nomenklatúry - Platnosť - Dodatočné vybratie dovozného cla - Článok 220 ods. 2 písm. b) colného kódexu Spoločenstva - Výklad - Dobrá viera osoby zodpovednej za zaplatenie cla)
   (2006/C 60/13)
   Jazyk konania: holandčina
   Vo veci C-311/04, ktorej predmetom je návrh na začatie prejudiciálneho konania podľa článku 234 ES, podaný rozhodnutím Gerechtshof te Amsterdam (Holandsko) z 28. júna 2004 a doručený Súdnemu dvoru 22. júla 2004, ktorý súvisí s konaním: Algemene Scheeps Agentuur Dordrecht BV proti Inspecteur der Belastingdienst – Douanedistrict Rotterdam, Súdny dvor (tretia komora), v zložení: predseda tretej komory A. Rosas, sudcovia J. Malenovský (spravodajca), J.-P. Puissochet, S. von Bahr a U. Lõhmus, generálna advokátka: J. Kokott., tajomník: R. Grass., vyhlásil 12. januára 2006 rozsudok, ktorého výrok znie:
   Skúmaním prvej položenej otázky nebola zistená žiadna skutočnosť, ktorá by mohla mať vplyv na platnosť doplnkovej poznámky 1 písm. f) kapitoly 10 prílohy I nariadenia Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku zmenenom a doplnenom nariadením Komisie (ES) č. 2388/2000 z 13. októbra 2000.
   
      (1)  Ú. v. EÚ C 239, 25.9.2004.